
Za izvrševanje 51. člena Zakona o spremembah in dopolnitvah Zakona o odpravi posledic naravnih nesreč (Uradni list RS, št. 88/23, 95/23 – ZIUOPZP in 117/23 – ZIUOPZP-A) Vlada Republike Slovenije izdaja

U R E D B O 
o pomoči za samozaposlene kmete

1. člen

(vsebina)

Ta uredba določa pogoje dodelitve pomoči za samozaposlene kmete (v nadaljnjem besedilu: pomoč) v skladu z Uredbo Komisije (EU) št. 1408/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči de minimis v kmetijskem sektorju (UL L št. 352 z dne 24. 12. 2013, str. 9), zadnjič spremenjeno z Uredbo Komisije (EU) 2023/2391 z dne 4. oktobra 2023 o spremembi uredb (EU) št. 717/2014, (EU) št. 1407/2013, (EU) št. 1408/2013 in (EU) št. 360/2012 glede pomoči de minimis za predelavo in trženje ribiških proizvodov in proizvodov iz akvakulture ter Uredbe (EU) št. 717/2014 glede skupnega zneska pomoči de minimis, dodeljene enemu podjetju, obdobja njene uporabe in drugih zadev (UL L št. 2023/2391 z dne 5. 10. 2023), (v nadaljnjem besedilu: Uredba 1408/2013/EU).

2. člen 
(pomen izrazov) 



Izrazi, uporabljeni v tej uredbi, pomenijo:

· primarna kmetijska proizvodnja pomeni dejavnost iz 44. točke 2. člena Uredbe Komisije (EU) 2022/2472 z dne 14. decembra 2022 o razglasitvi nekaterih vrst pomoči v kmetijskem in gozdarskem sektorju ter na podeželju za združljive z notranjim trgom z uporabo členov 107 in 108 Pogodbe o delovanju Evropske unije (UL L št. 327 z dne 21. 12. 2022, str. 1);

· primarna proizvodnja ribiških proizvodov in proizvodov iz akvakulture pomeni dejavnosti iz točke (b) prvega odstavka 2. člena Uredbe Komisije (EU) št. 717/2014 z dne 27. junija 2014 o uporabi členov 107 in 108 Pogodbe o delovanju Evropske unije pri pomoči de minimis v sektorju ribištva in akvakulture (UL L št. 190 z dne 28. 6. 2014, str. 45), zadnjič spremenjene z Uredbo Komisije (EU) 2023/2391 z dne 4. oktobra 2023 o spremembi uredb (EU) št. 717/2014, (EU) št. 1407/2013, (EU) št. 1408/2013 in (EU) št. 360/2012 glede pomoči de minimis za predelavo in trženje ribiških proizvodov in proizvodov iz akvakulture ter Uredbe (EU) št. 717/2014 glede skupnega zneska pomoči de minimis, dodeljene enemu podjetju, obdobja njene uporabe in drugih zadev (UL L št. 2023/2391 z dne 5. 10. 2023), (v nadaljnjem besedilu: Uredba 717/2014/EU);

· enotno podjetje pomeni fizične in pravne osebe, ki opravljajo gospodarsko dejavnost in so med seboj povezane v skladu z drugim odstavkom 2. člena Uredbe 1408/2013/EU.

3. člen

(finančne določbe)

(1) Poleg pomoči se v zvezi z istimi upravičenimi stroški ne sme dodeliti še državna pomoč, če bi se zaradi seštevanja teh pomoči presegla intenzivnost pomoči, določena za posebne okoliščine vsakega primera v pravnih aktih Evropske unije.
(2) Skupni znesek vseh pomoči v skladu z Uredbo 1408/2013/EU, ki se odobri in izplača upravičencu ali enotnemu podjetju upravičenca, ne sme presegati zgornjih mej iz 3. člena Uredbe 1408/2013/EU ter nacionalne in sektorske omejitve za Slovenijo iz Priloge II Uredbe 1408/2013EU.

(3) Če je upravičenec ali enotno podjetje upravičenca dejavno v primarni kmetijski proizvodnji in je poleg tega dejavno v enem ali več sektorjih ali opravlja dejavnosti, ki spadajo na področje uporabe Uredbe Komisije (EU) 2023/2831 z dne 13. decembra 2023 o uporabi členov 107 in 108 Pogodbe o delovanju Evropske unije pri pomoči de minimis (UL L št. 2023/2831 z dne 
15. 12. 2023; v nadaljnjem besedilu: Uredba 2023/2831/EU), se pomoč de minimis, dodeljena v skladu s to uredbo, lahko združuje s pomočjo de minimis, dodeljeno sektorjem ali dejavnostim, ki spadajo na področje uporabe Uredbe 2023/2831/EU, do zgornje meje, določene v Uredbi 2023/2831/EU, če upravičenec z ločitvijo dejavnosti ali stroškov zagotovi, da primarna kmetijska proizvodnja ne prejema pomoči de minimis, dodeljene v skladu z Uredbo 2023/2831/EU.

(4) Če je upravičenec ali enotno podjetje upravičenca dejavno v primarni kmetijski proizvodnji in je poleg tega dejavno v primarni proizvodnji ribiških proizvodov in proizvodov iz akvakulture, se pomoč de minimis, dodeljena v skladu s to uredbo, lahko združuje s pomočjo de minimis, dodeljeno primarni proizvodnji ribiških proizvodov in proizvodov iz akvakulture, do zgornje meje, določene v Uredbi 717/2014/EU, če upravičenec z ločitvijo dejavnosti ali stroškov zagotovi, da primarna kmetijska proizvodnja ne prejema pomoči de minimis, dodeljene v skladu z Uredbo 717/2014/EU.

4. člen

(obvestilo o dodeljeni pomoči de minimis)

Upravičenec preko sistema eDavki prejme obvestilo o znesku dodeljene pomoči in da je pomoč dodeljena v skladu z Uredbo 1408/2013/EU.

5. člen

(preveritev pred odobritvijo pomoči in poročanje)

(1) Finančna uprava Republike Slovenije (v nadaljnjem besedilu: FURS) pred odobritvijo pomoči preveri višino že dodeljene pomoči de minimis za posameznega upravičenca v evidencah pomoči de minimis, ki jih vodita ministrstvo, pristojno za kmetijstvo in ribištvo, ter ministrstvo, pristojno za finance po postopku, ki ga ministrstvi objavita na osrednjem spletnem mestu državne uprave, da se zagotovi spoštovanje zgornje meje pomoči iz tretjega a odstavka 3. člena Uredbe 1408/2013/EU ter nacionalne in sektorske omejitve za Slovenijo iz Priloge II Uredbe 1408/2013/EU.

(2) Za upravičence, ki so del enotnega podjetja, se preveritev iz prejšnjega odstavka opravi za vse subjekte, ki so z vlagateljem povezani v enotno podjetje. 

(3) FURS v 15 dneh po izplačilu pomoči posameznemu upravičencu poroča ministrstvu, pristojnemu za kmetijstvo, o dodeljenih pomočeh de minimis na obrazcu, ki ga ministrstvo, pristojno za kmetijstvo, objavi na osrednjem spletnem mestu državne uprave.

6. člen

(hramba dokumentacije)

FURS vodi in hrani evidence z informacijami in dokazili o pomoči deset let od dneva dodelitve zadnje pomoči v skladu s to uredbo.

KONČNA DOLOČBA

7. člen

(začetek veljavnosti)

Ta uredba začne veljati naslednji dan po objavi v Uradnem listu Republike Slovenije.

Št. 00704-18/2024
Ljubljana, dne 15. februarja 2024
EVA 2023-2330-0137

Vlada Republike Slovenije


dr. Robert Golob

